sukhrobnurali/uzbek-legal-corpus huggingface dataset:
“Sport turlarini va sport turining tarmoqlarini eʼtirof etish, ularni sport turlari reyestriga kiritish hamda ushbu reyestrni yuritish tartibi toʻgʻrisidagi nizomni tasdiqlash haqida”gi buyruqni oʻz kuchini yoʻqotgan deb topish haqida
(order, 2017-08-29)

Oʻzbekiston Respublikasining “Jismoniy tarbiya va sport toʻgʻrisida”gi Qonuni hamda Oʻzbekiston Respublikasi Vazirlar Mahkamasining 2017-yil 16-martdagi 148-son “Oʻzbekiston Respublikasi Jismoniy tarbiya va sport davlat qoʻmitasi toʻgʻrisidagi nizomni tasdiqlash haqida”gi qaroriga muvofiq Oʻzbekiston Respublikasi Jismoniy tarbiya va sport davlat qoʻmitasi qaror qiladi: 1. Oʻzbekiston Respublikasi madaniyat va sport ishlari vazirining 2016-yil 16-sentabrdagi 35-son “Sport turlarini va sport turining tarmoqlarini eʼtirof etish, ularni sport turlari reyestriga kiritish hamda ushbu reyestrni yuritish tartibi toʻgʻrisidagi nizomni tasdiqlash haqida”gi buyrugʻi (roʻyxat raqami 2832, 2016-yil 11-oktabr) (Oʻzbekiston Respublikasi qonun hujjatlari toʻplami, 2016-y., 41-son, 479-modda) oʻz kuchini yoʻqotgan deb topilsin. 2. Mazkur qaror Oʻzbekiston Respublikasi Oliy va oʻrta maxsus taʼlim vazirligi, Xalq taʼlimi vazirligi, Mudofaa vazirligi, Ichki ishlar vazirligi, Oʻzbekiston Kasaba uyushmalari Federatsiyasi Kengashi hamda Oʻzbekiston Mudofaasiga koʻmaklashuvchi “Vatanparvar” tashkiloti Markaziy Kengashi bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi.
“Oʻzbekiston Respublikasi yagona sport tasnifi toʻgʻrisidagi nizomni tasdiqlash haqida”gi buyruqni oʻz kuchini yoʻqotgan deb topish haqida
(order, 2017-08-28)

Oʻzbekiston Respublikasining “Jismoniy tarbiya va sport toʻgʻrisida”gi Qonuni hamda Oʻzbekiston Respublikasi Vazirlar Mahkamasining 2017-yil 16-martdagi 148-son “Oʻzbekiston Respublikasi Jismoniy tarbiya va sport davlat qoʻmitasi toʻgʻrisidagi nizomni tasdiqlash haqida”gi qaroriga muvofiq Oʻzbekiston Respublikasi Jismoniy tarbiya va sport davlat qoʻmitasi qaror qiladi: 1. Oʻzbekiston Respublikasi madaniyat va sport ishlari vazirining 2011-yil 23-dekabrdagi 1166-son “Oʻzbekiston Respublikasi yagona sport tasnifi toʻgʻrisidagi nizomni tasdiqlash haqida”gi buyrugʻi (roʻyxat raqami 2323, 2012-yil 6-fevral) (Oʻzbekiston Respublikasi qonun hujjatlari toʻplami, 2012-y., 6-son, 65-modda) oʻz kuchini yoʻqotgan deb topilsin. 2. Mazkur qaror Oʻzbekiston Respublikasi Xalq taʼlimi vazirligi, Mudofaa vazirligi, Ichki ishlar vazirligi, Oʻzbekiston Kasaba uyushmalari Federatsiyasi Kengashi hamda Oʻzbekiston Mudofaasiga koʻmaklashuvchi “Vatanparvar” tashkiloti Markaziy Kengashi bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi.
Oʻzbekiston Respublikasi Prezidentining ayrim hujjatlariga oʻzgartish va qoʻshimchalar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida
(decree, 2023-10-31)

Oʻzbekiston Respublikasi Prezidentining 2017-yil 1-iyundagi “Favqulodda vaziyatlarning oldini olish va ularni bartaraf etish tizimi samaradorligini tubdan oshirish chora-tadbirlari toʻgʻrisida” PF-5066-sonli Farmoniga muvofiq: 1. Oʻzbekiston Respublikasi Prezidentining ayrim qarorlariga ilovaga muvofiq oʻzgartish va qoʻshimchalar kiritilsin. 2. Oʻzbekiston Respublikasi Prezidentining 1996-yil 4-martdagi “Oʻzbekiston Respublikasi Favqulodda vaziyatlar vazirligini tashkil etish toʻgʻrisida” PF-1378-sonli Farmonining 2-bandi oʻz kuchini yoʻqotgan deb hisoblansin. 3. Vazirliklar va idoralar bir oy muddatda ular tomonidan qabul qilingan normativ-huquqiy hujjatlarni mazkur Farmonga muvofiqlashtirsinlar. 4. Ushbu Farmonning ijrosini nazorat qilish Oʻzbekiston Respublikasining Bosh vaziri A.N. Aripov, Oʻzbekiston Respublikasi Prezidenti huzuridagi Xavfsizlik Kengashi kotibi V.V. Maxmudov va Oʻzbekiston Respublikasi favqulodda vaziyatlar vaziri R.M. Joʻrayev zimmasiga yuklansin. 2. Oʻzbekiston Respublikasi Prezidentining 2006-yil 6-dekabrdagi “Kioto Protokolining Musaffo rivojlanish mexanizmi doirasida investitsiya loyihalarini amalga oshirish chora-tadbirlari toʻgʻrisida” PQ-525-sonli qarorining 6-bandidagi “Vazirlar Mahkamasi” soʻzlari “Favqulodda vaziyatlar vazirligi” soʻzlari bilan almashtirilsin; 3. Oʻzbekiston Respublikasi Prezidentining 2007-yil 19-fevraldagi PQ-585-sonli qarori bilan tasdiqlangan xavfli gidrometeorologiya va geologik hodisalar bilan bogʻliq favqulodda vaziyatlar oqibatlarining oldini olish hamda ularni tugatish boʻyicha ishlarni tashkil etish tartibi toʻgʻrisidagi nizomning: a) 5-bandi toʻrtinchi xatboshidagi “Uzgidromet” soʻzlari “Oʻzbekiston Respublikasi Favqulodda vaziyatlar vazirligi huzuridagi Oʻzgidromet (keyingi oʻrinlarda — Oʻzgidromet)” soʻzlari bilan toʻldirilsin; b) 14-bandning birinchi xatboshidagi “Davsuvxoʻjaliknazorat” soʻzlari “Oʻzbekiston Respublikasi Favqulodda vaziyatlar vazirligi huzuridagi Oʻzgidromet (keyingi oʻrinlarda — Oʻzgidromet)” soʻzlari bilan toʻldirilsin. 4. Oʻzbekiston Respublikasi Prezidentining 2013-yil 22-oktabrdagi “Radiochastota spektrini boshqarishni tashkil qilish va foydalanishni takomillashtirish toʻgʻrisida” PQ-2053-sonli qarorining: a) 1-ilovasidagi “Vazirlar Mahkamasi” soʻzlari “Favqulodda vaziyatlar vazirligi” soʻzlari bilan almashtirilsin; b) 2-ilovasi 9-bandidagi “Vazirlar Mahkamasi” soʻzlari “Favqulodda vaziyatlar vazirligi” soʻzlari bilan almashtirilsin.
Qurbon hayitini nishonlash toʻgʻrisida
(resolution, 2020-09-28)

Muborak Qurbon hayitining maʼnaviy hayotimizdagi oʻrni, mohiyati va ahamiyatini, xalqimizga mansub mehr-oqibat, shukronalik va bagʻrikenglik ramzi ekanini eʼtiborga olib, milliy-diniy qadriyatlarimizni asrash va ulugʻlash maqsadida: 1. Oʻzbekiston musulmonlari idorasining joriy yilda Qurbon hayitining birinchi kuni 1-sentabr juma kuniga toʻgʻri kelishi haqidagi murojaatini inobatga olib, 2017-yil 1-sentabr mamlakatimizda bayram sifatida keng nishonlansin. 2. Respublika “Nuroniy”, “Mahalla” jamgʻarmalari va boshqa barcha mutasaddi idoralar, jamoat tashkilotlari Qurbon hayitining joylarda tartibli va yuqori darajada, xalqimizning milliy qadriyatlariga mos ravishda oʻtishi uchun tegishli tadbirlarni amalga oshirsin. 3. Oʻzbekiston Milliy teleradiokompaniyasi, Oʻzbekiston Milliy axborot agentligi va boshqa ommaviy axborot vositalariga Qurbon hayitini nishonlash bilan bogʻliq tadbirlarni keng yoritish tavsiya etilsin.
Audiovizual asarlarni, fonogrammalar va EHM uchun yaratilgan dasturlarni takrorlash, sotish, prokatga berish, shuningdek fonogrammalarni tayyorlash boʻyicha faoliyat turlarini litsenziyalash toʻgʻrisidagi nizomga oʻzgartirishlar kiritish haqida
(resolution, 2022-03-01)

“Faoliyatning ayrim turlarini litsenziyalash toʻgʻrisida”gi Oʻzbekiston Respublikasi Qonuniga muvofiq, shuningdek litsenziyaga ega boʻlgan tadbirkorlik subyekti oʻzining filiallari faoliyatini litsenziyalovchi organni xabardor qilish orqali amalga oshirishi tartibini joriy etish maqsadida Vazirlar Mahkamasi qaror qiladi: 1. Vazirlar Mahkamasining 2012-yil 15-martdagi 72-son qarori (Oʻzbekiston Respublikasi QT, 2012-y., 3-son, 18-modda) bilan tasdiqlangan Audiovizual asarlarni, fonogrammalar va EHM uchun yaratilgan dasturlarni takrorlash, sotish, prokatga berish, shuningdek fonogrammalarni tayyorlash boʻyicha faoliyat turlarini litsenziyalash toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qarorning bajarilishini nazorat qilish Intellektual mulk agentligi bosh direktori A.N. Fayzullayev zimmasiga va Vazirlar Mahkamasining Axborot tizimlari va telekommunikatsiyalarni rivojlantirish masalalari axborot-tahlil departamentiga yuklansin. 1. 9-band quyidagi tahrirda bayon qilinsin: “9. Litsenziya talabgorida litsenziyalanadigan faoliyatni amalga oshirish uchun foydalaniladigan filiallar mavjud boʻlgan taqdirda, har birining joylashgan manzili koʻrsatilgan holda ular tegishli litsenziya talablari va shartlariga amal qilishi sharti bilan, litsenziyalovchi organ tomonidan litsenziyalar reyestriga tegishli maʼlumotlar kiritiladi. Shuningdek, litsenziat litsenziyalangan faoliyatni amalga oshirish uchun filial ochgan (yopgan) taqdirda, har birining joylashgan manzili va masʼul shaxs toʻgʻrisidagi maʼlumotlar koʻrsatilgan holda litsenziyalovchi organni bu haqda yozma xabardor qiladi. Litsenziyalovchi organ filial toʻgʻrisidagi maʼlumotlar tushgan sanadan eʼtiboran uch ish kuni ichida ularni litsenziyalar reyestriga kiritadi va bu haqda litsenziatni besh ish kuni ichida yozma xabardor qiladi”. 2. V boʻlimning nomidan “filiallarga litsenziya nusxalarini berish” soʻzlari chiqarib tashlansin. 3. 37-bandning birinchi xatboshidan “yoki filial ochishda” soʻzlari chiqarib tashlansin.
Oʻzbekiston Respublikasi Davlat statistika qoʻmitasi hayʼati aʼzolari tarkibini tasdiqlash toʻgʻrisida
(resolution, 2018-10-20)

Oʻzbekiston Respublikasi Prezidentining 2017-yil 31-iyuldagi PQ-3165-son “Oʻzbekiston Respublikasi Davlat statistika qoʻmitasi faoliyatini takomillashtirish chora-tadbirlari toʻgʻrisida”gi qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Davlat statistika qoʻmitasi hayʼati aʼzolarining soni 9 (toʻqqiz) kishidan iborat boʻlishi belgilab qoʻyilsin. 2. Oʻzbekiston Respublikasi Davlat statistika qoʻmitasi hayʼati quyidagi tarkibda tasdiqlansin: 1. Begalov Baxodir Abdusalomovich — Rais 2. Mirusmanov Boxodir Mirxosilovich — Raisning birinchi oʻrinbosari 3. Ikramov Agzam Anvardjonovich — Raisning iqtisodiy statistika boʻyicha oʻrinbosari 4. Ziyadullayev Maxmudjon Djurak�lovich — Raisning ijtimoiy statistika boʻyicha oʻrinbosari 5. Lavozim boʻyicha — Raisning axborot-kommunikatsiya texnologiyalari va axborot xavfsizligi boʻyicha oʻrinbosari 6. Jurayev Xurshid Mamatkulovich — Yigʻma-axborot ishlari boshqarmasi boshligʻi 7. Yuldashev Baxrom Baxtiyorovich — Makroiqtisodiy in�ikatorlar va milliy hisoblar boshqarmasi boshligʻi 8. Sharipov Jamshid Tuxtasinovich — Sanoat statistikasi boshqarmasi boshligʻi 9. Berdikulov Kobil Gulamovich — Xizmatlar sohasi statistikasi boshqarmasi boshligʻi vazifasini bajaruvchisi 3. Oʻzbekiston Respublikasi Vazirlar Mahkamasining “Oʻzbekiston Respublikasi Davlat statistika qoʻmitasi hayʼat aʼzolarini tasdiqlash toʻgʻrisida”gi 2010-yil 6-dekabrdagi 287-son qarori oʻz kuchini yoʻqotgan deb hisoblansin. 4. Mazkur qaror bajarilishini nazorat qilish Oʻzbekiston Respublikasi Bosh vazirining oʻrinbosari J.A. Qoʻchqorov va Davlat statistika qoʻmitasi raisi B.A. Begalov zimmasiga yuklatilsin.
Tekshiruvdan (qiyoslashdan) oʻtkazilishi lozim boʻlgan oʻlchash vositalari turkumlarining roʻyxatiga oʻzgartirishlar kiritish toʻgʻrisida
(order, 2019-10-31)

Oʻzbekiston Respublikasining “Metrologiya toʻgʻrisida”gi Qonuni va Oʻzbekiston Respublikasi Prezidentining 2017-yil 28-apreldagi PQ-2935-son “Oʻzbekiston standartlashtirish, metrologiya va sertifikatlashtirish agentligi faoliyatini takomillashtirish chora-tadbirlari toʻgʻrisida”gi qaroriga asosan buyuraman: 1. Oʻzbekiston standartlashtirish, metrologiya va sertifikatlashtirish agentligi bosh direktorining 2016-yil 27-apreldagi 232-son buyrugʻi (roʻyxat raqami 2782, 2016-yil 4-may) (Oʻzbekiston Respublikasi qonun hujjatlari toʻplami, 2016-y., 18-son, 208-modda) bilan tasdiqlangan Tekshiruvdan (qiyoslashdan) oʻtkazilishi lozim boʻlgan oʻlchash vositalari turkumlarining roʻyxatiga ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran uch oy oʻtgach kuchga kiradi. 1. “Tibbiyot uchun moʻljallangan oʻlchash vositalari” degan soʻzlar “Tibbiyot uchun moʻljallangan oʻlchash vositalari*” degan soʻzlar bilan almashtirilsin; 2. Quyidagi mazmundagi izoh bilan toʻldirilsin: “353 — 364-pozitsiyalardagi turkumlarga kiruvchi oʻlchash vositalari Metrologiya tekshiruvidan oʻtkazilishi lozim boʻlgan tibbiyot uchun moʻljallangan oʻlchash vositalari va sinash vositalarining roʻyxatida (roʻyxat raqami 2916, 2017-yil 22-avgust) koʻrsatilgan boʻlsa tekshiruvdan (qiyoslashdan) oʻtkaziladi.”.
Qimmatli qogʻozlar bozori mutaxassislarining malakasini oshirish, ularni qayta tayyorlash tartibi toʻgʻrisidagi nizomning 8-bandiga oʻzgartirish kiritish haqida
(order, 2017-08-22)

Oʻzbekiston Respublikasi Vazirlar Mahkamasining 2017-yil 18-iyuldagi 515-son “Oʻzbekiston Respublikasi Vazirlar Mahkamasi huzuridagi Taʼlim sifatini nazorat qilish davlat inspeksiyasi faoliyatini tashkil etish toʻgʻrisida”gi qaroriga muvofiq buyuraman: 1. Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi bosh direktorining 2007-yil 30-oktabrdagi 2007-10-son buyrugʻi (roʻyxat raqami 1745, 2007-yil 5-dekabr) (Oʻzbekiston Respublikasi qonun hujjatlari toʻplami, 2007-y., 48-49-son, 494-modda) bilan tasdiqlangan Qimmatli qogʻozlar bozori mutaxassislarining malakasini oshirish, ularni qayta tayyorlash tartibi toʻgʻrisidagi nizomni 8-bandining “b” kichik bandidagi “Oʻzbekiston Respublikasi Vazirlar Mahkamasining Davlat test markazi” degan soʻzlar “Oʻzbekiston Respublikasi Vazirlar Mahkamasi huzuridagi Taʼlim sifatini nazorat qilish davlat inspeksiyasi” degan soʻzlar bilan almashtirilsin. 2. Mazkur buyruq Oʻzbekiston Respublikasi Oliy va oʻrta maxsus taʼlim vazirligi bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi.
“Yoshlar” teleradiokanali” aksiyadorlik jamiyati faoliyatini takomillashtirish toʻgʻrisida
(resolution, 2025-04-10)

Oʻzbekiston Respublikasi Prezidentining “Yoshlarga oid davlat siyosati samaradorligini oshirish va Oʻzbekiston yoshlar ittifoqi faoliyatini qoʻllab-quvvatlash toʻgʻrisida” 2017-yil 5-iyuldagi PF-5106-son Farmoniga muvofiq “Yoshlar” teleradiokanali” aksiyadorlik jamiyati faoliyatini takomillashtirish maqsadida Vazirlar Mahkamasi qaror qiladi: 1. Oʻzbekiston milliy teleradiokompaniyasi, Adliya vazirligi, Xususiylashtirilgan korxonalarga koʻmaklashish va raqobatni rivojlantirish davlat qoʻmitasi, “Oʻzbekneftgaz” aksiyadorlik jamiyati, “Oʻzbektelekom” aksiyadorlik kompaniyasi, Oʻzbekiston yoshlar ittifoqi va “Yoshlar” teleradiokanali” aksiyadorlik jamiyati aksiyadorlari umumiy yigʻilishining: “Yoshlar” teleradiokanali” aksiyadorlik jamiyatining (keyingi oʻrinlarda “Yoshlar” teleradiokanali deb ataladi) ustav fondidagi sobiq “Kamolot” yoshlar ijtimoiy harakatining 19 foiz, “Oʻzbekneftgaz” aksiyadorlik jamiyatining 15 foiz, “Oʻzbektelekom” aksiyadorlik kompaniyasining 15 foiz aksiyalarini va davlat ulushining 1 foizini Oʻzbekiston yoshlar ittifoqiga mulk huquqi asosida berish; “Yoshlar” teleradiokanali Vasiylik kengashi tarkibiga Oʻzbekiston yoshlar ittifoqi Markaziy Kengashining raisini kiritish; “Yoshlar” teleradiokanali direktorini Oʻzbekiston yoshlar ittifoqining Markaziy Kengashi tomonidan aksiyadorlarning umumiy yigʻilishi qaroriga asosan lavozimga tasdiqlash; “Oʻzbekneftgaz” aksiyadorlik jamiyati va “Oʻzbektelekom” aksiyadorlik kompaniyasining ustav fondidagi davlat ulushini Oʻzbekiston yoshlar ittifoqiga berilayotgan aksiyalarning balans qiymati summasiga kamaytirish toʻgʻrisidagi takliflari maʼqullansin. 2. Oʻzbekiston milliy teleradiokompaniyasi Oʻzbekiston yoshlar ittifoqi bilan birgalikda “Yoshlar” teleradiokanali faoliyatini takomillashtirishga qaratilgan quyidagi chora-tadbirlarni amalga oshirsin: efirga uzatilayotgan tele- va radiodasturlarning gʻoyaviy-badiiy va professionallik darajasini izchil oshirib borish, bugungi kun zamonaviy yoshlari talablariga mos boʻlgan yangicha yondashuvlar asosida tele- va radiodasturlar tayyorlash; “Yoshlar” teleradiokanali Badiiy kengashi faoliyati samaradorligini yanada takomillashtirish chora-tadbirlari dasturini ishlab chiqish va Badiiy kengash tarkibiga Oʻzbekiston yoshlar ittifoqining masʼul vakillarini kiritish; “Yoshlar” teleradiokanalining iqtisodiy barqarorligini taʼminlash uchun tijorat va homiylik loyihalarini yoʻlga qoʻyish; “Yoshlar” teleradiokanali studiyalarini eng zamonaviy multimedia texnologiyalari bilan jihozlash va yangi dekoratsiyalar bilan taʼminlash; “Yoshlar” teleradiokanalida faoliyat yuritayotgan xodimlarni qayta tayyorlash, malakasini oshirish va oʻqitish ishlarini doimiy ravishda amalga oshirib borish. 3. Mazkur qarorning bajarilishini nazorat qilish Oʻzbekiston milliy teleradiokompaniyasi raisi v. b. B.B. Alixonov, Oʻzbekiston Yoshlar ittifoqi Markaziy kengashi raisi Q.Q. Quranbayev hamda Vazirlar Mahkamasining Madaniyat, axborot tizimlari va telekommunikatsiyalar masalalari axborot-tahlil departamentiga yuklansin.
Oʻzbekiston matbuot va axborot agentligi faoliyatini yanada takomillashtirish toʻgʻrisida
(resolution, 2019-12-11)

Oʻzbekiston Respublikasi Prezidentining “Matbuot va axborot sohasida boshqaruvni yanada takomillashtirish toʻgʻrisida”gi 2017-yil 11-avgustdagi PF-5148 sonli Farmoni asosida matbuot va ommaviy axborot vositalari, noshirlik, matbaa, kutubxonachilik, axborot-resurs sohalarida yagona davlat siyosatini amalga oshirish, mavjud huquqiy-normativ va moddiy-texnik bazani takomillashtirish, kadrlar salohiyatini mustahkamlash, boshqaruvning bozor munosabatlariga xos usullarini keng qoʻllash maqsadida: Alisher Navoiy nomidagi Oʻzbekiston Milliy kutubxonasini saqlash, shuningdek, uning moddiy-texnik bazasini mustahkamlash boʻyicha xarajatlar Oʻzbekiston Respublikasi Davlat budjetining mablagʻlari va qonun hujjatlarida taqiqlanmagan boshqa manbalar hisobidan moliyalashtirilishi inobatga olinsin. 3. Belgilab qoʻyilsinki: Oʻzbekiston matbuot va axborot agentligi, Qoraqalpogʻiston Respublikasi matbuot va axborot agentligi, viloyatlar va Toshkent shahar matbuot va axborot boshqarmalari, Choʻlpon nomidagi nashriyot-matbaa ijodiy uyi, “Oʻzbekiston milliy ensiklopediyasi” davlat ilmiy nashriyoti davlat korxonasi davlat koʻchmas mulki obyektlarida ijara toʻlovisiz joylashtiriladi; Oʻzbekiston Respublikasi Xalq taʼlimi vazirligi muassisligidagi “Tong yulduzi” va “Klass!” gazetalari hamda “Gulxan” va “Gʻuncha” jurnallarini nashr etish bilan bogʻliq xarajatlarning mazkur nashrlarni oʻz daromadlari bilan taʼminlanmagan qismi Oʻzbekiston Respublikasi Davlat budjeti hisobidan qoplanadi. 6. Oʻzbekiston matbuot va axborot agentligi bir oy muddatda, oʻz zimmasiga yuklatilgan vazifalar va faoliyat yoʻnalishlarini hisobga olgan holda Oʻzbekiston matbuot va axborot agentligi toʻgʻrisidagi nizomni ishlab chiqsin va tasdiqlash uchun Oʻzbekiston Respublikasi Vazirlar Mahkamasiga kiritsin. 7. Oʻzbekiston matbuot va axborot agentligi Adliya vazirligi hamda boshqa manfaatdor vazirliklar va idoralar bilan birgalikda bir oy muddatda qonun hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisida Oʻzbekiston Respublikasi Vazirlar Mahkamasiga takliflar kiritsin. 8. Ushbu qarorning ijrosini nazorat qilish Oʻzbekiston Respublikasining Bosh vaziri A. Aripov va Oʻzbekiston Respublikasi Prezidentining Davlat maslahatchisi X. Sultonov zimmasiga yuklansin.
Ishlovchi pensionerlarga pensiya toʻlash tartibi toʻgʻrisidagi nizomga qoʻshimcha kiritish haqida
(resolution, 2019-08-06)

Oʻzbekiston Respublikasi Prezidentining 2017-yil 6-iyuldagi PF-5110-son “Oʻzbekiston Respublikasi Prezidentining “Oʻzbekiston Respublikasi Qurolli Kuchlari pensionerlarini ijtimoiy himoya qilishni yanada takomillashtirish chora-tadbirlari toʻgʻrisida” 2017-yil 17-fevraldagi PF-4960-son Farmoniga qoʻshimcha kiritish toʻgʻrisida”gi Farmoniga muvofiq Oʻzbekiston Respublikasi Moliya vazirligi, Ichki ishlar vazirligi, Mudofaa vazirligi, Favqulodda vaziyatlar vazirligi, Milliy xavfsizlik xizmati va Davlat bojxona qoʻmitasi qaror qiladi: 1. Oʻzbekiston Respublikasi Moliya vazirligi, Ichki ishlar vazirligi, Mudofaa vazirligi, Favqulodda vaziyatlar vazirligi, Milliy xavfsizlik xizmati va Davlat bojxona qoʻmitasining 2011-yil 30-martdagi 27, 26, 2, 84, 126, 01-02/5-31-son qarori (roʻyxat raqami 2222, 2011-yil 30-aprel) (Oʻzbekiston Respublikasi qonun hujjatlari toʻplami, 2011-y., 18-son, 183-modda) bilan tasdiqlangan Ishlovchi pensionerlarga pensiya toʻlash tartibi toʻgʻrisidagi nizomning I bobi quyidagi mazmundagi 23-band bilan toʻldirilsin: “23. 2017-yil 1-avgustdan boshlab Oʻzbekiston Respublikasi Mudofaa vazirligi, Ichki ishlar vazirligi, Favqulodda vaziyatlar vazirligi, Milliy xavfsizlik xizmati va Davlat bojxona qoʻmitasining Oʻzbekiston Respublikasi Uy-joy kommunal xizmat koʻrsatish vazirligi markaziy apparati, Qoraqalpogʻiston Respublikasi Uy-joy kommunal xizmat koʻrsatish vazirligi, viloyatlar uy-joy kommunal xizmat koʻrsatish boshqarmalari, Toshkent shahar uy-joy kommunal xizmat koʻrsatish bosh boshqarmasi, Koʻp xonadonli uy-joy fondidan foydalanishni nazorat qilish inspeksiyasi va uning hududiy inspeksiyalari hamda “Kommunxizmat” agentligining boshqaruv xodimlari jumlasiga kiradigan mutaxassislari sifatida mehnat faoliyatini amalga oshirayotgan harbiy xizmatchilari va xodimlari boʻlgan pensionerlarga pensiyalar toʻliq miqdorda toʻlanadi. Pensiyalarni toʻlash toʻliq miqdorda, agar yuqorida koʻrsatib oʻtilgan faoliyat pensionerning yagona ish joyi boʻlgan taqdirda amalga oshiriladi.”. 2. Mazkur qaror rasmiy eʼlon qilingan kundan eʼtiboran kuchga kiradi.
2017-yil uchun davlat statistika hisoboti shakllariga oʻzgartirishlar kiritish haqida
(resolution, 2018-01-01)

Oʻzbekiston Respublikasi Prezidentining 2017-yil 31-iyuldagi PQ-3165-son “Oʻzbekiston Respublikasi Davlat statistika qoʻmitasi faoliyatini takomillashtirish chora-tadbirlari toʻgʻrisida”gi qaroriga muvofiq Oʻzbekiston Respublikasi Davlat statistika qoʻmitasi qaror qiladi: 1. Oʻzbekiston Respublikasi Davlat statistika qoʻmitasining 2016-yil 1-noyabrdagi 3-mb-son qarori (roʻyxat raqami 2843, 2016-yil 1-dekabr) (Oʻzbekiston Respublikasi qonun hujjatlari toʻplami, 2016-y., 48-son, 553-modda)bilan tasdiqlangan 2017-yil uchun davlat statistika hisoboti shakllariga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 3-son ilova ushbu oʻzgartirishlarning ilovasiga muvofiq yangi tahrirda bayon etilsin. 2. 4, 5, 6, 15, 19, 25, 42, 47, 84, 86 va 93-son ilovalar oʻz kuchini yoʻqotgan deb hisoblansin. Transportda yuk tashish (uzatish) tariflari toʻgʻrisida hisobot (3-ilova)
Oʻzbekiston Respublikasi Prezidentining 2001-yil 2-martdagi “Temir yoʻl transportini monopoliyadan chiqarish va aksiyalashtirish chora-tadbirlari toʻgʻrisida”gi PF-2815-son Farmoniga oʻzgartirish kiritish toʻgʻrisida
(decree, 2025-11-26)

Oʻzbekiston Respublikasi Temir yoʻllarda yuk va yoʻlovchilar tashish xavfsizligini nazorat qilish davlat inspeksiyasi faoliyatini yanada takomillashtirish maqsadida: 1. Oʻzbekiston Respublikasi Prezidentining 2001-yil 2-martdagi “Temir yoʻl transportini monopoliyadan chiqarish va aksiyalashtirish chora-tadbirlari toʻgʻrisida”gi PF-2815-son Farmonining 6-bandi oʻz kuchini yoʻqotgan deb hisoblansin. 2. Mazkur Farmonning ijrosini nazorat qilish Oʻzbekiston Respublikasi Bosh vazirining birinchi oʻrinbosari — “Oʻzbekiston temir yoʻllari” AJ boshqaruvi raisi A.J. Ramatov zimmasiga yuklansin.